**A Miniszterelnökséget vezető miniszter …/2016. ( ) MvM rendelete az Ipari Termékosztályozás (ITO) bevezetéséről és alkalmazásáról szóló 16/2011. (V. 10.) KIM rendelet módosításáról**

A statisztikáról szóló 1993. évi XLVI. törvény 26. § (4) bekezdés a) pontjában kapott felhatalmazás alapján, a kormány tagjainak feladat- és hatásköréről szóló 152/2014. (VI. 6.) Korm. rendelet 1. melléklet A) pontja szerinti feladatkörömben eljárva a következőket rendelem el:

**1. §** Az Ipari Termékosztályozás (ITO) bevezetéséről és alkalmazásáról szóló 16/2011. (V. 10.) KIM rendelet (a továbbiakban: R.) 1. melléklete helyébe az 1. melléklet lép.

**2. §** A R. 4. §-a a következő k) ponttal egészül ki:

(E rendelet)

„k) a 3924/91/EGK tanácsi rendeletben meghatározott, ipari termékekre vonatkozó Prodcom-lista 2016. évre történő megállapításáról szóló, 2016. október 6-ai 2016/1872 bizottsági (EU) rendelet”

(végrehajtáshoz szükséges rendelkezéseket állapít meg.)

**3. §** Ez a rendelet a kihirdetését követő 8. napon lép hatályba.

**Dr. Lázár János**

**a Miniszterelnökséget vezető miniszter**

1. *melléklet a …/2016. ( ) MvM rendelethez*

Ipari Termékosztályozás (ITO)

(Excel táblázat)